# Okruhy téz na štátne skúšky pre AR 2018/2019

# Katedra etickej a občianskej výchovy

# Učiteľstvo etickej výchovy (Mgr.)

1. **Spoločenské východiská etickej výchovy**
2. Koncepcia etickej výchovy podľa R. Roche Olivara a L. Lencza. Zložky ETV, desať faktorov rozvoja prosociálneho správania
3. Model štátneho kurikula, kompetencie a vzdelávacie štandardy etickej výchovy
4. Kompetenčný profil učiteľa etickej výchovy, podmienky profesijného rozvoja učiteľov
5. **Projektovanie výučby etickej výchovy**
6. Využívanie stanovených cieľov pre účinné riadenie vyučovacieho procesu
7. Vplyv kognitívnych a afektívnych cieľov na výber učiva, organizačných foriem, vyučovacích metód, hodnotenia žiakov
8. Metodický model etickej výchovy – kognitívna a emocionálna senzibilizácia, hodnotová reflexia, nácvik v triede, transfer a spätná väzba
9. Tvorba učebných úloh vo vzťahu k učebným cieľom a obsahu, činnostiam žiakov na ETV
10. Analýza vyučovacích metód pri výučbe etickej výchovy z hľadiska motivácie a aktivizácie žiakov
11. **Riadenie a evalvácia vyučovacieho procesu**
12. Obsah vyučovania ako nástroj motivácie a aktivizácie žiaka na hodinách etickej výchovy
13. Účinné využívanie edukačných metód vo vyučovacom procese vo vzťahu k cieľom, ich vplyv na stupeň motivácie a aktivizácie žiakov
14. Riadenie hodnotovej reflexie na hodinách etickej výchovy smerom k rozvíjaniu morálneho úsudku
15. Hodnotenie v etickej výchove, poskytovanie spätnej väzby v procese učenia sa
16. Akčný výskum v etickej výchove

# Špecifické požiadavky na štátne skúšky

Študent a študentka pri štátnej skúške predkladá **osobné portfólio**, ktorého obsah tvorí:

* Súbor vybraných seminárnych prác a prezentácií realizovaných v rámci štúdia učiteľstva etickej výchovy dokumentujúci rozvoj jeho odborných kompetencií
* Súbor vybraných vzorových projektov a príprav na výučbu etickej výchovy dokumentujúci rozvoj jeho psychodidaktických kompetencií
* Súbor vybraných sebahodnotení z výučby, príklad realizácie akčného výskumu a plán profesijného rozvoja vyplývajúci z identifikovaných potrieb ďalšieho rozvoja dokumentujúci rozvoj jeho sebareflexívnych kompetencií
* Súbor vybraných hodnotení od cvičných učiteliek a učiteľov a spätných väzieb od žiakov a žiačok, súbor vybraných produktov vytvorených žiakmi a žiačkami počas výučby

Doc. PhDr. Janka Kyseľová, PhD.

Vedúca Katedry etickej a občianskej výchovy

PF UMB